Muro de Bellós

Muro de Bellós u Muro de Bellos (oficialment en castellano Muro de Vellos) ye un lugar d'o municipio de Puértolas, en a provincia de Uesca y comarca de Sobrarbe. Actualment os que en estioron os suyos zaguers habitants residen en Escalona.

Muro de Bellós feba parte de l'arquedianato d'as Valles d'o Sobrarbe en l'anyo 1279. A estructura d'o lugar, en l'alto d'un tozal cosirando a valle d'a Cinca d'un canto y la de Puértolas de l'altro, ye l'arquetipica d'una fortificación de tipo mur, d'as que enantes se feban en Uesca.

Tenió achuntamiento propio dica l'anyo 1834, que s'habioron d'achuntar Muro y Puyarruego ta fer-ne uno en chunto. L'achuntamiento Puyarruego-Muro lo podioron aguantar només que 11 anyos, dica que s'achuntoron con A Buerda en 1845. A finals d'o sieglo XIX fayoron municipio con a resta de lugars d'a valle de Puértolas, que ye como son huei.

Ta plegar-ie, s'ha de puyar per una pista forestal (ixo ye, de tierra) dende Escalona, només caminando u en 4x4. La caminata ye de una miqueta mes que una hora.

 Fiestas 
 2 de febrero, Fiesta Menor''' (A Candelera).
 25 de mayo, Fiesta Mayor'' fendo honor ta a vírchen de l'Ascensión.

Demografía
 Evolución demografica 1488  1986  1991  2001  2005 8 (f) 14  14  2   0
Dica lo sieglo XVIII as poblacions de medeban con fuegos (f), ixo ye, as casas que bi heba en o lugar, no pas as personas.

Vinclos externos

  Estatisticas de Muro de Bellós en AragonEsAsi.com.

Categoría:Lugars de Puértolas
Categoría:Despoblaus d'a provincia de Uesca
Categoría:Localidaz d'a diocesi de Balbastro-Monzón en Sobrarbe